CELEX: 22006D0098
Language: et
Date: 2006-07-07 00:00:00
Title: EMP Ühiskomitee otsus nr 98/2006, 7. juuli 2006 , millega muudetakse EMP lepingu protokolli nr 31 koostöö kohta konkreetsetes valdkondades väljaspool nelja vabadust

19.10.2006   
            
            
               ET
            
            
               Euroopa Liidu Teataja
            
            
               L 289/50
            
         
      EMP ÜHISKOMITEE OTSUS
   
   nr 98/2006,
   7. juuli 2006,
   millega muudetakse EMP lepingu protokolli nr 31 koostöö kohta konkreetsetes valdkondades väljaspool nelja vabadust
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artikleid 86 ja 98,
   ning arvestades järgmist:
   
               (1)
            
            
               Lepingu protokolli nr 31 on muudetud EMP Ühiskomitee 29. aprilli 2005. aasta otsusega nr 72/2005 (1).
            
         
               (2)
            
            
               On asjakohane laiendada lepinguosaliste koostööd nii, et see hõlmaks ettevalmistavaid meetmeid Euroopa julgeolekualasteks uuringuteks (2006).
            
         
               (3)
            
            
               Seetõttu tuleks muuta lepingu protokolli nr 31, et kõnealune koostöö saaks alata 1. jaanuarist 2006,
            
         ON TEINUD JÄRGMISE OTSUSE:
   Artikkel 1
   Lepingu protokolli 31 artiklit 1 muudetakse järgmiselt.
   
               1)
            
            
               Lõike 1 tekst asendatakse järgmisega:
               “1.   Alates 1. jaanuarist 1994 osalevad EFTA riigid lõikes 5 osutatud ühenduse teadusuuringute ja tehnoloogiaarenduse raamprogrammi rakendamises ning alates 1. jaanuarist 2005 ja 1. jaanuarist 2006 vastavalt lõigetes 9 ja 10 osutatud eriprogrammide töös.”
            
         
               2)
            
            
               Lõike 2 tekst asendatakse järgmisega:
               “2.   EFTA riigid osalevad lõigetes 5, 9 ja 10 osutatud meetmete rahastamises vastavalt lepingu artikli 82 lõike 1 punktile a.”
            
         
               3)
            
            
               Lõike 6 tekst asendatakse järgmisega:
               “6.   Lõigetes 5, 9 ja 10 osutatud ühenduse teadusuuringute ja tehnoloogiaarenduse raamprogrammiga hõlmatud meetmete hindamise ja põhjalikuma ümberkorraldamise suhtes kehtib lepingu artikli 79 lõikes 3 sätestatud menetlus.”
            
         
               4)
            
            
               Lõike 9 järele lisatakse järgmine lõik:
               “10.   Alates 1. jaanuarist 2006 osalevad EFTA riigid ühenduse meetmetes, mis on seotud Euroopa Liidu 2006. aasta üldeelarvesse kantud järgmise eelarvereaga:
               
                           —
                        
                        
                           
                              eelarverida 02.04.02: ettevalmistustöö Euroopa turvalisusuuringute tõhustamiseks.”
                        
                     
         Artikkel 2
   Käesolev otsus jõustub päeval, mis järgneb EMP Ühiskomitee viimasele teavitamisele vastavalt lepingu artikli 103 lõikele 1 (2).
   Otsust kohaldatakse alates 1. jaanuarist 2006.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 7. juuli 2006
      
         
            EMP Ühiskomitee nimel
         
         
            eesistuja
         
         Oda Helen SLETNES
         
      
   
   
      (1)  ELT L 239, 15.9.2005, lk 64.
   
      (2)  Põhiseadusest tulenevad nõudeid ei ole nimetatud.